LH รายได้ลด กดกำไรปี 63 หดตัว 29% มาที่ 7.14 พันลบ. ยังปันผล 0.30 บ. XD 6 พ.ค.64
LH รายได้ลด กดกำไรปี 63 หดตัว 29% มาที่ 7.14 พันลบ. จากปีก่อนมีกำไร 1 หมื่นลบ. ยังปันผล 0.30 บ. XD 6 พ.ค.64
24 ก.พ. 2564

บริษัทแลนด์แอนด์เฮ้าส์ จำกัด (มหาชน) หรือ LH รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรลดลง เนื่องจากมีกำไรจากการขายอสังหาริมทรัพย์จำนวน 405.28 ล้านบาท จากการขายอสังหาริมทรัพย์เพื่อการลงทุนในสหรัฐอเมริกา ในราคา 2,373.00 ล้านบาท ในขณะที่ปี 2562 บริษัทฯ มีกำไรจากการขายอสังหาริมทรัพย์จำนวน 2,418.31 ล้านบาท จากการขายโรงแรม แกรนด์เซ็นเตอร์พ้อยท์ สุขุมวิท 55 ในราคา 4,155 ล้านบาท
อีกทั้งมีรายได้ค่าเช่าและกิจการโรงแรมลดลงมาที่ 2,417.22 ล้านบาท จากปี 2562 อยู่ที่ 4,906.52
พร้อมกันนี้ บริษัทประกาศจ่ายเงินปันผลงวดดำเนินงานวันที่ 1 ก.ค. 2563 ถึงวันที่ 31 ธ.ค. 2563 และกำไรสะสม โดยอัตราการจ่ายปันผลเป็นเงินสด 0.30 บาทต่อหุ้น วันที่ไม่ได้รับสิทธิปันผล (XD) 6 พ.ค. 2564 วันที่จ่ายปันผล 21 พ.ค. 2564